Rovnomerný pohyb

Ako rovnomerný pohyb sa zriedkavo nevhodne označuje pohyb bez zrýchlenia, teda pohyb, ktorého vektor celkového zrýchlenia je nulový (inak povedané: pohyb, ktorého vektor rýchlosti je konštantný), pozri pohyb bez zrýchlenia. 
Rovnomerný pohyb alebo pohyb s konštantnou veľkosťou (vektora) rýchlosti je pohyb, pri ktorom je veľkosť tangenciálneho zrýchlenia rovná nule (čiže |at|=0). 
Ekvivalentné definície sú:
pohyb, pri ktorom je veľkosť okamžitej rýchlosti (|v|) konštantná; inak povedané: pohyb, pri ktorom je dráhová rýchlosť (vd) konštantná (Ak je s definované ako sb [vysvetlenie pozri v článku rýchlosť (fyzikálna veličina) ], tak treba nahradiť výraz „dráhová rýchlosť“ výrazom „absolútna hodnota dráhovej rýchlosti“, čiže namiesto vd je |vd|)
pohyb, pri ktorom je veľkosť okamžitej rýchlosti (|v|) zhodná s priemernou dráhovou rýchlosťou (vd,p); inak povedané: pohyb, pri ktorom je priemerná dráhová rýchlosť konštantná (Ak je s definované ako sb tak treba nahradiť výraz „priemerná dráhová rýchlosť“ výrazom „absolútna hodnota priemernej dráhovej rýchlosti“, čiže namiesto vd,p je |vd,p|)

Vysvetlivky značiek 
Vysvetlivky značiek (podrobne pozri v článku rýchlosť (fyzikálna veličina)):
0 : hodnota v čase t0
Δ : (neinfinitezimálna) zmena
d : infinitezimálna zmena
||: pri vektore: veľkosť; pri skalári: absolútna hodnota
t : čas
s (presnejšie: sb) : krivočiara súradnica (“dĺžka dráhy”, “dráha”)
r : polohový vektor
v = dr/dt: vektor okamžitej rýchlosti („rýchlosť“)
vd =ds/dt: okamžitá dráhová rýchlosť („dráhová rýchlosť“)
 vd,p=Δs/Δt: priemerná dráhová rýchlosť
a = dv/dt : vektor okamžitého zrýchlenia (“zrýchlenie”)
at : vektor tangenciálneho zrýchlenia (“tangenciálne zrýchlenie”)
an : vektor normálového zrýchlenia (“normálové zrýchlenie”)

Vzorce 
Pri každom rovnomernom pohybe platí:
|v|= |vd|=|vd,p|=|Δs|/Δt=|v0| (čiže |v| je konštantné)
|at|=0 a teda |a|=|an|
at je nulový vektor a teda a = an
s=s0+/-|v0|.Δt = s0+/-|v|.Δt (Ak máme s0=0, t0=0 a pohybujeme sa s rovnakou orientáciou ako je orientácia krivočiarej súradnice, tak sa nám vzorec zredukuje na s =|v0|.t =|v|.t)
Pre ostatné vzorce je potrebné rozlišovať medzi rovnomerným priamočiarym a rovnomerným krivočiarym pohybom: 
Pri rovnomernom priamočiarom pohybe platí:
v = v0 (čiže v je konštantné)
|an|=0
 an je nulový vektor
Pri rovnomernom krivočiarom pohybe platí:
v ≠ v0 (čiže v je nekonštantné)
|an|≠ 0 (v prípade pohybu po kružnici je navyše |an| konštantné)
 an je nenulový nekonštantný vektor

Zdroje 
s. 36-40,47
.s 47
s. 21
 s. 21

 a ďalšie zdroje v článku rýchlosť (fyzikálna veličina), najmä v kapitole “Vzorce rýchlosti pre rôzne druhy pohybu”

Mechanika